Igrexa ortodoxa romanesa

A Igrexa ortodoxa romanesa (Biserica Ortodoxă Română en romanés) é unha das igrexas autocéfalas integradas na comuñón ortodoxa.

 Historia 
 No Reino de Romanía 
En 1859, a unión dos principados de Moldova e Valaquia resultou no nacemento do moderno estado romanés. Xa que a organización territorial das Igrexas ortodoxas tende a seguir a do estado, en 1872 as metrópoles ortodoxas dos antigos principados, a metrópole de Ungro-Valaquia e a metrópole de Moldova, uníronse para formar a Igrexa ortodoxa romanesa.

A constitución romanesa de 1866 declarou á Igrexa ortodoxa "independente de calquera xerarquía estranxeira", e unha lei aprobada en 1872 declarou á Igrexa como "autocéfala". Logo dun longo período de negociacións co patriarcado Ecuménico de Constantinopla, baixo o que estaban ditas metrópoles, este recoñeceu finalmente á Metrópole de Romanía en 1885, que foi elevada ao rango de patriarcado en 1925.

 Estrutura 
A Igrexa ortodoxa romanesa estrutúrase como un patriarcado, o patriarcado de Romanía. O patriarcado está organizado en varias metrópoles, que á súa vez están divididas en dioceses e arquidioceses. Cada unha das metrópoles está encabezada por un metropolita, que é ao mesmo tempo o arcebispo dunha das arquidioceses.

As metrópoles, arquidioceses e dioceses en Romanía son as seguintes:
 Metrópole de Muntenia e Dobruia
 Arquidiocese de Bucarest
 Arquidiocese de Tomis
 Arquidiocese de Târgovişte
 Diocese de Buzău e Vrancea
 Diocese de Argeş e Muscel
 Diocese de Lower Danube
 Diocese de Slobozia e Călăraşi
 Diocese de Alexandria e Teleorman
 Diocese de Giurgiu
 Diocese de Tulcea
 Metrópole de Moldova e Bucovina
 Arquidiocese de Iaşi
 Arquidiocese de Suceava e Rădăuţi
 Diocese de Roman
 Diocese de Huşi
 Metrópole de Transilvania
 Arquidiocese de Sibiu
 Diocese de Covansa e Harghita
 Diocese de Deva e Hunedoara
 Metrópole de Cluj, Alba, Crişana e Maramureş
 Arquidiocese de Vad, Feleac e Cluj
 Arquidiocese de Alba Iulia
 Diocese de Oradea e Bihor
 Diocese de Maramureş e Sătmar
 Diocese de Sălaj
 Metrópole de Oltenia
 Arquidiocese de Craiova
 Diocese de Râmnic
 Diocese de Severin e Strehaia
 Diocese de Slatina
 Metrópole de Banat
 Arquidiocese de Timişoara
 Arquidiocese de Arad
 Diocese de Caransebeş

Nos países lindeiros e na diáspora, as xurisdicións son as seguintes:
 Diocese ortodoxa romanesa de Hungría
 Metrópole de Besarabia (autónoma)
 Arquidiocese de Chisinau
 Metrópole de Alemaña e Europa Central
 Arquidiocese de Alemaña
 Diocese de Europa do Norte
 Metrópole de Europa Occidental e do Sur
 Arquidiocese de Europa Occidental
 Diocese de Italia
 Diocese de España e Portugal
 Arquidiocese das Américas
 Diocese da Dacia Romana
 Diocese de Australia e Nova Zelandia

 Teólogos famosos 
 Padre Dumitru Stăniloae (1903 - 1993) foi un dos máximos teólogos romaneses e autor da Filocalia.
 Padre Arsenie Boca (1910 - 1989), monxe, teólogo e artista.
 Padre arquimandrita Cleopa Ilie (1912 - 1998), decano do Monasterio Sihastria.

 Demografía 
Pertencen a ela a maioría dos romaneses (o 86,8% da poboación de Romanía de acordo co censo de 2002). Polo número de fieis (20 millóns entre Romanía, Moldova e a diáspora), é a segunda das igrexas ortodoxas autocéfalas, só por detrás da Igrexa ortodoxa rusa.

Os fieis da Igrexa ortodoxa romanesa a miúdo refírense a ela como Dreapta credinţă ("crenza correcta, auténtica", nome semellante ao grego Ορθος δοξος, "crenza correcta, recta").

 Notas 

 Véxase tamén 
 Ligazóns externas 
 Sitio oficial do Patriarcado de Romanía 

Categoría:Igrexa ortodoxa
Categoría:Romanía